<classify> Katika mechi dhidi ya timu hiyo iliyochezwa takriban wiki mbili zilizopita kwenye uwanja wa Kaitaba, Bukoba, Simba ilifungwa mabao 2-1 ambapo baadae ilikata rufaa kupinga ushindi huo ikidai Kagera ilimtumia mchezaji Mohamed Fakhi akiwa na kadi tatu za njano.Ofisa habari wa TFF, Alferd Lucas alisema jana kamati hiyo itatoa majibu ya rufaa hiyo baada ya kujiridhisha na vielelezo vyote ilivyojihitaji.Kamati ilikutana wiki iliyopita lakini kuna masuala haikujiridhisha hivyo ikaomba ipatiwe vielelezo na kesho leo itakuja na majibu.Hata hivyo kocha wa Kagera Sugar Mecky Maxime anasema mchezaji wake hakuwa na kadi tatu bali alikuwa na kadi mbili alizooneshwa katika mechi namba 122 kati ya Kagera Sugar na Mbeya City na mchezo namba 190 dhidi ya Majimaji Machi 4 mwaka huu.Na kwamba kadi ya tatu inayodaiwa ni ile ya kombe la FA dhidi ya African Lyon, jambo ambalo Simba wanapinga wakidai kadi hiyo ilitolewa kwenye mechi ya ligi namba 165 dhidi ya African Lyon Januari 18 mwaka huu.Akizungumza Dar es Salaam jana, Ofisa Habari wa Simba, Haji Manara alisema hawana shaka na vithibitisho vyao juu ya madai yao na kuitaka kamati itende haki.Sisi tumefuata taratibu na kukata rufaa ni haki yetu ya kimsingi, tunatarajia kamati itatutendea haki, alisema.  <topic>: MICHEZO 